
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 111
din 27 iunie 2019
      privind aprobarea Regulamentului de instituire și administrare a taxei speciale de salubrizare 
în județul Mureș
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.415/11.06.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa cu nr. 10.257/02.05.2019 a Consiliului Județean Mureș - Direcția de Dezvoltare Regională și Implementare Proiecte - Serviciul Dezvoltare Regională, înregistrată la instituția noastră cu nr. 12.083/02.05.2019, cu referire la aprobarea Regulamentului de instituire și administrare a taxei speciale de salubrizare în județul Mureș;

Văzând și adresa Consiliului Județean Mureș - Direcția de Dezvoltare Regională și Implementare Proiecte - Serviciul Dezvoltare Regională, înregistrată la Municipiul Sighișoara cu nr. 16.412/11.06.2019, prin care se retransmite Regulamentul de instituire și administrare a taxei speciale de salubrizare în județul Mureș, cu modificările intervenite ca urmare a unui amendament primit la dezbaterea publică a acestuia, spre a fi suspus aprobării;

Ținând cont de prevederile art. 30 din Legea nr. 273/2006 privind finanțele publice locale, cu modificările și completările ulterioare;
Ținând cont de prevederile art. 6, alin. (1), lit. k), art. 25, art. 26 și art. 27 din Legea nr. 101/2006, Legea serviciului de salubrizare a localităților, republicată, cu modificările și completările ulterioare;
Având în vedere prevederile art. 454, lit. g) și art. 484 alin. (1) - (3) din Legea nr. 227/2015 privind Codul Fiscal, cu modificările și completările ulterioare;
Văzând și prevederile art. 8, alin. (3), lit. i) și j) din Legea nr. 51/2006, Legea serviciilor comunitare de utilităţi publice, republicată, cu modificările şi completările ulterioare;
Având în vedere prevederile O.U.G. nr. 196/2005 privind Fondul pentru mediu, cu modificările și completările ulterioare; 

Având în vedere prevederile Ordinului nr. 578/2006 al Ministrului Mediului şi gospodăririi apelor pentru aprobarea Metodologiei de calcul al contribuţiilor şi taxelor datorate la Fondul pentru mediu, cu modificările și completările ulterioare; 

Date fiind prevederile O.U.G. nr. 198/2005 privind constituirea, alimentarea și utilizarea Fondului de întreținere, înlocuire și dezvoltare pentru proiectele de dezvoltare a infrastructurii serviciilor publice care beneficiază de asistența financiară nerambursabilă din partea Uniunii Europene, cu modificările și completările ulterioare; 

Cu respectarea procedurilor reglementate de Legea nr. 52/2003 privind transparenţa decizională în administraţia publică, republicată;

În considerarea prevederilor art. 17 din contractul de asociere încheiat la data de 02.11.2009 de către toate unitățile administrativ-teritoriale din județ;

Având în vedere Raportul de specialitate al Serviciului Tehnic, Investiții-Urmărire Contracte, Monitorizare Servicii de Utilități Publice, înregistrat cu nr. 16.418/11.06.2019, prin care se  propune aprobarea Regulamentului de instituire și administrare a taxei speciale de salubrizare în județul Mureș, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36, alin. (2), lit. „d” și alin. (6), lit. „a”, pct. 14, al art. 45, alin. (2), lit. „c” precum şi al art. 115, alin. (1), lit. „b” din Legea administraţiei publice locale nr. 215/2001, republicată, cu modificările şi completările ulterioare,

                                                 H O T Ă R Ă Ş T E:
Art. 1. Se aprobă Regulamentul de instituire și administrare a taxei speciale de salubrizare în judeţul Mureş, conform anexei, care face parte integrantă din prezenta hotărâre.

Art. 2. Se aprobă nivelul taxei speciale de salubrizare pentru anul 2019, pentru fiecare categorie distinctă de utilizatori, inclusiv cota aferentă contribuţiilor legale la Fondul de Mediu, după cum urmează:
· taxă utilizatori casnici din mediul urban: 8,93 lei/pers./lună;
· taxă utilizatori casnici din mediul rural: 1,62 lei/pers./lună;
· taxă utilizatori non-casnici: 436,05 lei/tonă.

Art. 3. Prevederile prezentei hotărâri devin aplicabile pentru Municipiul Sighișoara de la data încetării, din orice cauză, a contractului de concesiune nr. 22.161/891/23.10.2012, având ca obiect prestarea serviciului public de salubrizare în aria administrativ-teritorială a Municipiului Sighişoara, încheiat între Municipiul Sighişoara, în calitate de concedent şi S.C. Schuster Ecosal S.R.L., în calitate de concesionar și a desemnării operatorului pentru activitățile de colectare și transport a deșeurilor municipale și a altor fluxuri de deșeuri, componente ale serviciului de salubrizare din cadrul Sistemului de Management Integrat a Deșeurilor Municipale și Solide din Județul Mureș  (S.M.I.D.S. Mureș) corespunzător zonei 3 – Sighișoara.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara și Serviciul Tehnic, Investiții - Urmărire Contracte, Monitorizare Servicii de Utilități Publice din cadrul Municipiului Sighișoara.
Art. 5. Prezenta hotărâre se aduce la cunoștință publică prin publicarea pe pagina de internet la adresa www.sighisoara.org.ro și se comunică, în termenul prevăzut de lege, Primarului Municipiului Sighișoara, Prefectului Judeţului Mureş, Consiliului Judeţean Mureş, Asociaţiei de Dezvoltare Intercomunitară ECOLECT MUREȘ.

PREŞEDINTE DE ŞEDINŢĂ,

  

          Marcu Gheorghe                                                           

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Biroul Buget, Contabilitate, Salarizare – Direcția Economică;

  1 ex. Consiliul Judeţean Mureş;

  1 ex. Asociaţia de Dezvoltare Intercomunitară ECOLECT MUREȘ;
  1 ex. S.C. Schuster Ecosal S.R.L. – operatorul de salubritate în aria administrativ-teritorială a Municipiului Sighişoara.

12 ex.

B.A. 
